
RAPORT

asupra proiectului de Lege pentru aprobarea Ordonanței de urgență a Guvernului nr.69/2012 privind asigurarea unei contribuții suplimentare a României la nivelul Organizației Internaționale de Poliție Criminală - INTERPOL prin detașarea 
ofițerilor de poliție
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere, în fond, în procedură de urgenţă, cu proiectul de Lege pentru aprobarea Ordonanței de urgență a Guvernului nr.69/2012 privind asigurarea unei contribuții suplimentare a României la nivelul Organizației Internaționale de Poliție Criminală - INTERPOL prin detașarea ofițerilor de poliție, trimis cu adresa nr. P.Lx- 471, din 26 noiembrie 2012, înregistrat sub nr. 32/315 din 27 noiembrie 2012.

Potrivit prevederilor art. 75 din Constituţie şi ale art. 92 din Regulamentul Camerei Deputaţilor, Camera Deputaţilor este prima Cameră sesizată.. 

Consiliul Legislativ a avizat favorabil proiectul de ordonanţă de urgenţă cu observaţii şi propuneri, conform avizului nr. 944 din 19.11.2012.
Obiectul de reglementare îl constituie asigurarea din partea României a unei contribuţii suplimentare la Organizaţia Internaţională de Poliţie Criminală – INTERPOL, prin detaşarea la această organizaţie a ofiţerilor de poliţie din cadrul Ministerului Afacerilor Interne sau al instituţiilor şi structurilor aflate în subordine.
În conformitate cu prevederile art. 61 din Regulamentul Camerei Deputaţilor republicat, membrii comisiei  au examinat proiectul de lege în şedinţa din  8 ianuarie 2013.

La lucrări au fost prezenţi, din totalul de 23 de deputaţi, 19 membri ai  Comisiei.

În urma dezbaterii, membrii comisiei au hotărât, cu  unanimitate de voturi, să propună Plenului Camerei Deputaţilor adoptarea proiectului de Lege pentru aprobarea Ordonanței de urgență a Guvernului nr.69/2012 privind asigurarea unei contribuții suplimentare a României la nivelul Organizației Internaționale de Poliție Criminală - INTERPOL prin detașarea ofițerilor de poliție.
În raport de obiectul şi conţinutul său proiectul de lege face parte din categoria legilor ordinare.

